CONVOCATÒRIA D'AJUDES PER RENDIMENT ESPORTIU A ESPORTISTES DE LA UNIVERSITAT D'ALACANT, CURS 2021/2022 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/26528)
  + [Valencià](/va/acuerdo/26468)






Selector de idioma

Leer

* [Español](/es/acuerdo/26593)
* [Valencià](/va/acuerdo/26005)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'AJUDES PER RENDIMENT ESPORTIU A ESPORTISTES DE LA UNIVERSITAT D'ALACANT, CURS 2021/2022[Butlletí Oficial Universitat d'Alacant](/ca/Publicacion)
===============================================================================================================================================================

Secretaria General

Butlletí Oficial Universitat d'Alacant





CONVOCATÒRIA D'AJUDES PER RENDIMENT ESPORTIU A ESPORTISTES DE LA UNIVERSITAT D'ALACANT, CURS 2021/2022

Data d'aprovació
:   13/06/2022

Data de publicació
:   14/06/2022

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/26606)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/26441)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/26582)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'AJUDES PER RENDIMENT ESPORTIU A ESPORTISTES DE LA UNIVERSITAT D'ALACANT, CURS 2021/2022&url=https://www.boua.ua.es/va/acuerdo/26375)

**Títol:** CONVOCATÒRIA D'AJUDES PER RENDIMENT ESPORTIU A ESPORTISTES DE LA UNIVERSITAT D'ALACANT, CURS 2021/2022

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 13 de juny de 2022

CONVOCATÒRIA D'AJUDES PER RENDIMENT ESPORTIU A ESPORTISTES DE LA UNIVERSITAT D'ALACANT, CURS 2021/2022

1. Objectiu

L'objectiu d'aquesta convocatòria anual és la concessió, en règim de concurrència competitiva, d'ajudes per la participació i els resultats tant en competició universitària com en competició federada, a esportistes universitàries i universitaris UA i a esportistes pertanyents a la secció esportiva UA o al programa Acadèmia UA.

Atès que la finalitat principal d'aquestes ajudes és promoure l'esport universitari entre l'estudiantat, com a complement a la formació i facilitar la compatibilització de l'activitat esportiva i acadèmica, també fomenten la pràctica esportiva d'altres membres de la comunitat universitària i de membres de projectes esportius com són la Secció Esportiva UA i el programa Acadèmia UA que, al seu torn, amb la seua participació i resultats en la competició federada, coadjuven a aconseguir un alt nivell de l'esport universitari UA.

Aquestes ajudes estaran destinades prioritàriament a sufragar despeses de material esportiu i docent i de matrícula, com un incentiu en consideració a les exigències dels seus resultats esportius.

2. Requisits de les persones beneficiàries

Podran sol·licitar aquesta ajuda les persones que complisquen, almenys, un dels requisits següents:

* Estar matriculat/da en la Universitat d'Alacant en el curs 2021/2022 en una titulació oficial de grau, màster o doctorat dels títols que tinguen caràcter oficial i validesa en tot el territori nacional als quals es refereix l'article 37 de la Llei orgànica 6/2001, de 21 de desembre, d'Universitats, en la redacció donada per la Llei orgànica 4/2007, de 12 d'abril.
* Ser esportista integrant de la [Secció Esportiva Universitat d'Alacant](https://competicio.ua.es/va/federada/competicio-federada.html) (SEUA) en esports d'equip o esports individuals en la temporada 2021/2022.
* Ser esportista de la categoria Sub-20 vinculat al programa [Acadèmia UA](https://web.ua.es/va/spe/programes/academia-ua.html) en la temporada 2021/2022.

3. Nombre i dotació de les beques

El nombre d'ajudes i la quantia dependrà del nombre d'esportistes que hi participen.

El total de la quantitat destinada a aquestes ajudes, establida en el marc pressupostari, es repartirà proporcionalment entre la totalitat de punts obtinguts per les persones admeses segons els criteris d'adjudicació, tenint en compte que la quantitat màxima per beneficiària o beneficiari serà de 5.000 €.

4. Termini i procediment de presentació de sol·licituds

4.1 Termini de presentació

La convocatòria es publicarà en el Butlletí Oficial de la Universitat d'Alacant (BOUA) amb caràcter informatiu, prèviament a la publicació de L'extracte en el Diari Oficial de la Generalitat Valenciana (DOGV).

El termini per a sol·licitar l'ajuda serà de l'1 al 20 de juliol de 2022.

4.2 Procediment de presentació

La documentació es presentarà a través de la seu electrònica de la UA (<https://seuelectronica.ua.es/>), accedint a l'apartat Tràmits (<https://cvnet.cpd.ua.es/eadmua/tramites?pidioma=valenciano>) i seleccionant l'anomenat Sol·licitud d'ajudes per rendiment esportiu.

S'emplenarà un formulari en el qual s'adjuntaran els documents següents:

* Justificants acreditatius (expedits per l'entitat competent: federació, Consell Superior d'Esports...) dels mèrits avaluables segons la convocatòria. No cal aportar-hi els relatius al Campionat d'Espanya Universitari ([CEU](https://competicio.ua.es/va/interuniversitaria/ceu/campionats-d-espanya-universitaris.html)) i al Campionat Autonòmic d'Esport Universitari ([CAEU](https://competicio.ua.es/va/interuniversitaria/cadu/campionat-autonomic-d-esport-universitari.html)).
* [Fitxer de tercers](https://sgeyc.ua.es/va/gestion-economica/documentos/-gestadm/facturacio/proveedores-espa-val.pdf) de la Universitat d'Alacant, perfectament emplenat segons aquestes [instruccions](https://competicio.ua.es/va/documentos/ajudes/instruccions-fitxer-tercers-ua.pdf).
* [Model 145](https://competicio.ua.es/va/documentos/ajudes/model-145.pdf) de l'Agència Tributària, perfectament emplenat segons aquestes [instruccions](https://competicio.ua.es/va/documentos/ajudes/instruccions-model-145.pdf).
* Certificat de titularitat de compte bancari espanyol (emès per l'entitat bancària a través de l'aplicació web o en oficina; no seran vàlides captures de pantalla).
* Còpia totalment llegible de les dues cares del DNI (NIE o passaport en el cas d'estrangers); caldrà evitar incloure en la foto o en l'escaneig l'entorn en el qual s'haja realitzat.

Després de prémer Enviar, apareixerà un resum en pantalla, que caldrà confirmar prement de nou el botó Enviar.

Qualsevol modificació que es vulga fer constar sobre la sol·licitud inicial es realitzarà mitjançant una de nova i completa, que anul·larà l'anterior, i sempre dins el termini de presentació de sol·licituds. Fora d'aquest termini no es tindrà en compte cap canvi.

5. Criteris d'adjudicació

Els mèrits valorables seran els acreditats en la sol·licitud, i no s'admetran esmenes una vegada finalitzat el termini de presentació. Els mèrits que s'han de valorar seran del període comprès de l'1 de setembre del 2021 al 30 de juny del 2022.

L'assignació d'ajudes es realitzarà seguint els criteris següents:

* A.1 Esport federat

o Jocs Olímpics

Participació: 100 punts

o Campionat del Món (no de clubs)

1r a 3r lloc: 100 punts

4t a 10è lloc: 85 punts

11è a 20è lloc: 70 punts

21è a 30è lloc: 55 punts

o Campionat d'Europa (no de clubs)

1r a 3r lloc: 75 punts

4t a 10è lloc: 60 punts

11è a 20è lloc: 45 punts

o Campionat d'Espanya o lliga nacional de màxima categoria

1r a 3r lloc: 50 punts

4t a 5è lloc: 35 punts

6è a 10è lloc: 20 punts

o Copa del/de la Rei/Reina

1r a 3r lloc: 50 punts

4t a 5è lloc: 35 punts

* A.2 Esport universitari

o Campionat del Món

1r a 3r lloc: 100 punts

4t a 10è lloc: 85 punts

11è a 20è lloc: 70 punts

21è a 30è lloc: 55 punts

o Campionat d'Europa

1r a 3r lloc: 75 punts

4t a 10è lloc: 60 punts

11è a 20è lloc: 45 punts

o CEU - Campionat d'Espanya Universitari

1r a 3r lloc: 50 punts

4t a 5è lloc: 35 punts

6è a 10è lloc: 20 punts

o CAEU - Campionat Autonòmic d'Esport Universitari

1r lloc: 15 punts

2n lloc: 10 punts

3r lloc: 5 punts

Els punts obtinguts en l'apartat de criteris es multiplicaran amb els coeficients següents:

* Esportista federat/da amb la Secció Esportiva de la Universitat d'Alacant que siga, a més, estudiant de la UA: 2
* Esport no olímpic (no aplicable en CEU i CAEU): 0,5
* Mèrit aconseguit en equip (incloent-hi la classificació per equips en esports individuals): 0,6666
* Mèrit corresponent a una categoria Sub-23 o inferior: 0,5

6. Órgan instructor i Comissió de valoració

El director del Secretariat d'Esports, a través del Servei d'Esports de la UA, actuarà d'òrgan instructor del procediment establit.

La comissió encarregada de la valoració de les sol·licituds, anomenada Comissió Avaluadora, tindrà la composició següent:

Presidència:

- La vicerectora de Cultura, Esport i Extensió Universitària de la Universitat d'Alacant, o la persona en qui delegue.

Secretaria:

- El director del Servei d'Esports, o la persona en qui delegue.

Vocals:

- El director del Secretariat d'Esports, o la persona en qui delegue.

- El subdirector tècnic del Servei d'Esports de la Universitat d'Alacant, o la persona en qui delegue.

La comissió podrà comptar amb l'assessorament d'especialistes en les modalitats esportives previstes.

Si ho considerara necessari, podrà requerir de les persones sol·licitants la presentació de qualsevol document original segons el que disposa l'article 28 de la Llei 39/2015, d'1 d'octubre, del procediment administratiu comú de les administracions públiques.

7. Resolució, notificació i publicació de resultats

La rectora de la Universitat d'Alacant acordarà la resolució definitiva de la convocatòria.

Una vegada feta la valoració dels mèrits per la Comissió Avaluadora, es publicaran les puntuacions provisionals obtingudes amb la finalitat que, en el termini de 5 dies hàbils, les persones participants realitzen les al·legacions que consideren oportunes a través del seu expedient en Administració electrònica.

Una vegada transcorregut el termini d'al·legacions, la Comissió Avaluadora, juntament amb les puntuacions definitives, elevarà a través de l'òrgan instructor la proposta d'adjudicació a l'òrgan convocant, que dictarà la resolució final d'adjudicació d'aquesta convocatòria.

Atès el principi de transparència recollit en la Llei 40/2015, d'1 d'octubre, de règim jurídic del sector públic, i allò que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases, com també la informació d'altres actes que deriven d'aquesta convocatòria i que requerisquen publicació, incloent-hi els recursos en via administrativa, es faran en la seu electrònica, en l'apartat Altres documents generals de l'expedient de la persona sol·licitant associat a aquesta convocatòria, i podran ser consultats, a títol informatiu, en la direcció de la pàgina web del Servei d'Esports següent: <https://competicio.ua.es/va/ajudes/ajudes-per-rendiment-esportiu.html>, fet que substitueix la notificació a les persones interessades i té els mateixos efectes.

En el cas d'haver de realitzar alguna notificació individual, es farà a través del sistema de notificació electrònica de la UA.

8. Marc legal i pressupostari

La convocatòria d'ajuda, que serveix de base reguladora, es troba recollida en la línia de subvenció 2022LS0081 de l'edició 2022 del Pla Estratègic de Subvencions 2021-2023 de la Universitat d'Alacant.

La subvenció assignada s'ajustarà a allò que disposa la Llei 38/2003 i el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, la Llei 1/2015, de 6 de febrer, d'hisenda pública, del sector públic instrumental i de subvencions, la normativa interna de la Universitat d'Alacant i aquesta convocatòria.

La dotació de les ajudes d'un màxim de 120.000,00 euros serà sufragada amb càrrec al capítol IV (orgànica 88.89.8R.34.22) del pressupost del Vicerectorat de Cultura, Esport i Extensió Universitària.

L'execució d'aquesta dotació està supeditada a la disponibilitat de liquiditat de la UA.

S'aplicaran les retencions de rendes que, si escau, establisca la legislació vigent.

9. Obligació i justificació de la persona beneficiària

Les obligacions de la persona beneficiària d'aquesta convocatòria són:

* Participar i representar la Universitat d'Alacant en aquells esdeveniments esportius i activitats de promoció de l'esport universitari per als quals siga requerit/da. Aquesta representació i participació serà imprescindible sempre que no coincidisca amb una competició d'un programa oficial de competició, o que no hi haja problemes de salut o lesió certificats per la persona facultativa corresponent.
* Comunicar qualsevol situació que implique incompliment dels requisits pels quals se li ha concedit l'ajuda.
* Destinar l'ajuda a la finalitat per a la qual se li concedeix.
* Sotmetre's a les actuacions de control que puguen dur a terme els òrgans de control econòmic de la Universitat d'Alacant i facilitar tota la informació i documentació li siga requerida a aquest efecte.
* Acceptar les obligacions i no incórrer en prohibicions derivades del marc normatiu d'aquestes ajudes.
* Reintegrar els fons percebuts o, si escau, perdre el dret de percebre'ls en els supòsits de no complir les obligacions anteriors.

La justificació de la destinació de l'ajuda a la finalitat per a la qual es concedeix és prèvia a la concessió, i es fa mitjançant la presentació dels mèrits segons la base 4.

10. Protecció de dades de caràcter personal

De conformitat amb el que estableix la legislació vigent en matèria de protecció de dades, li comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la ssol·licitud de participació.

En el marc dels tractaments esmentats, les seues dades no podran ser cedides, excepte obligació legal.

L'informem que pot exercir els seus drets en relació amb el tractament de les seues dades personals d'accés, rectificació i supressió, entre d'altres, mitjançant sol·licitud dirigida a la Gerència en el Registre General de la Universitat d'Alacant, o bé a través de la seu electrònica <https://seuelectronica.ua.es/>.

La informació addicional i detallada sobre protecció de dades, els seus drets i la política de privacitat de la Universitat d'Alacant es pot consultar en l'enllaç següent: <https://seuelectronica.ua.es/va/privadesa.html>

11. Recursos

Contra la convocatòria, les bases i els actes administratius que se'n deriven, que esgoten la via administrativa, es podrà interposar recurs contenciós administratiu davant el jutjat del contenciós administratiu d'Alacant que siga competent, en el termini de dos mesos comptador a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats, i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament es podrà interposar recurs de reposició en el termini d'un mes comptador a partir de l'endemà de la publicació d'aquesta, davant la rectora, d'acord amb els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant les actuacions definitives de la comissió de valoració es podrà interposar un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs es podrà interposar davant l'òrgan que va dictar l'acte que s'impugna o davant la rectora com a òrgan competent per a resoldre'l.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, 13 de juny de 2022

La rectora,

PD de signatura, la vicerectora de Cultura, Esport i Extensió Universitària

(Resolució de 22 de desembre de 2020)

Catalina Iliescu Gheorghiu





[Carretera Sant Vicent del Raspeig s/n  
03667 Sant Vicent del Raspeig - Alacant  
 Tel. 37 245 6213 - Fax 66 550 8652](https://www.google.es/maps/@54.030283,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12868&trk=tyah&trkInfo=tarId%3D8247255028650%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)